text: Sværere at have en kamphund
  18 maj 2011 kl. 06.57
  21 kamphunde aflivet i Syd- og Sønderjylland som følge af den nye hundelov.
  Det er blevet sværere for dem, der gerne vil have en kamphund.
  Det vurderer Arne Skjoldager, der er formand for Danske Dyrlæge.
  Det er en følge af den nye hundelov, der trådte i kraft i juni sidste år.
  21 kamphunde er siden da blevet aflivet.
  - Vi har ingen problemer med at håndhæve loven. Og har vi en rimelig grund til at formode, at der er tale om en ulovlig hund, så bliver den aflivet, siger chefanklager Anne Rasmussen fra Syd- og Sønderjyllands politi til JydskeVestkysten.
  